钦定古今图书集成/明伦汇编/闺媛典/第155卷 > 郭一龙妻姚氏
## 钦定古今图书集成/明伦汇编/闺媛典/第155卷 > 郭一龙妻姚氏

按《济南府志》：“姚氏，长清人，文学郭一龙妻，惟新女。年
二十五，夫亡，遗孤在抱，无舅姑伯叔，止八旬，祖姑相
对涕泣，族蠹肆虐，不与较。孝养祖姑，延师教子。祖姑
殁，罄产营葬，抚二庶，出幼叔成人。娶妻，遇兵荒，避居
他邑，日食草根木皮，终不变节。长子金城事母至孝，
拔恩贡第一，馀亦成名，巡方疏闻，奉旨建坊。年六十”
八卒。